หลังจากที่ตรากตรำทำงานมานาน ร่างกายจึงต้องการพักผ่อน ทริปนี้@ปาย ค่ะ แต่ก่อนถึงปายเราต้องแวะข้างทางก่อน แบบว่าเราไม่รีบ สถานีแรกที่แวะคือ แป้นเกล็ด คอฟฟี้เฮ้าส์ ร้านกาแฟนั่งชิว กับสวนอันร่มรื่น และฟาร์มแกะสุดน่ารัก ที่นี่มีนมให้ป้อนแกะด้วย ขวดละ 20 บาท ถ้าคุณถือขวดนมไปให้มันแล้วคุณต้องป้อนให้หมดนะ มิฉะนั้นมันอาจออกจากคอกตามมาทวงนมของมัน เหตุการณ์เกิดขึ้นจริง!! กับลูกชายวัยซน ป้อนนมแกะอยู่ดีๆ ดึงขวดนมแล้ววิ่งออกมาเฉย น้องแกะก็ตามสิคะ แบบว่าเค้ายังไม่อิ่มเบย งานนี้ปล่ยเค้าวิ่งไล่จับกันไปค่ะ คุณแม่ขอชิวกับบรรยากาศและขอเสพคาเฟอีนให้ชื่น ว่าแล้วก็ส่องเมนูกันค่ะ พี่ที่ไปด้วยถามพนักงานว่ากาแฟเวียนนานี่เข้มหรือเปล่า คุณน้องพนักงานตอบและอธิบายได้ใจมากว่า ไม่ทราบค่ะ หนูไม่เคยชิม เงิบเลยค่ะงานนี้ เราเลยสั่งอันที่คิดว่าน่าจะโอเคคือ มอคค่าเย็น ตอนที่พนักงานเอามาเสิร์ฟนี่ อื้อหือ กลิ่นโชยมาเลยค่ะ กลิ่นกาแฟไหม้ แรงมากก ว่าแล้วก็ดูด จื้ดดดดด อืม กาแฟเหม็นไหม้ T,T คนอื่นอาจจะชอบ แต่เราไม่ชอบอ่ะ เศร้า แต่ที่ถูกใจก็มันทำให้ตื่นค่ะ ตื่นจริงๆ สั่งกาแฟแล้วก็ต้องรองท้องกันนิดๆหน่อยๆ ก็สั่งไข่เจียวธรรมดา อันนี้อร่อยค่ะ เส้นใหญ่ผัดขี้เมากุ้ง กับสปาเก็ตตี้ผัดขี้เมาทะเล อย่างแซ่บเลยค่ะคุณขา ไม่ผิดหวัง สมกับเป็นเมนูแนะนำ ที่นี่มีเค้กด้วยนะคะ แต่ไม่ได้ทาน มัวแต่ถ่ายรูปกันเพลินจนใช้เวลามากเกิน สรุปนะคะ บรรยากาศโดยรอบจัดเป็นสวน มีที่นั่ง in-door out-door ให้เลือก ถ้าอยากฟินต้องนั่งข้างนอกค่ะ ไม่ร้อนค่ะ มีต้นไม้ใหญ่น้อยให้ความร่มรื่น มีมุมถ่ายรูปเยอะแยะ ที่สำคัญมีสนามที่กว้างมาก ให้เจ้าตัวน้อยวิ่งเล่นได้สนุกสนานเลยค่ะ บางทีอาจมีแกะมาวิ่งเล่นด้วยก็ได้ กาแฟที่สั่งอาจจะผิดหวังนิดหน่อย แต่อาหารอร่อยค่ะ  ได้ยินมาว่าที่นี่คั่วกาแฟเอง คราวหน้าล๊อตเหม็นไหม้อาจจะหมดแล้วก็ได้ต้องลองใหม่ ใครไปปายอย่าลืมแวะนะคะ